Steven Wilson (naixiu en Londres o 3 de noviembre de 1967) ye un mosico britanico conoixiu por estar o fundador, vocalista, guitarrista prencipal y compositor d'a banda de rock progresivo, Porcupine Tree. Estando Porcupine Tree o suyo prochecto prencipal, cal destacar atros como: Blackfield, No-Man, Bass Communion, Storm Corrosion u I.E.M. que configuran a suya extensa discografía. Amás ha colaborau con atras bandas como Opeth, King Crimson, Jethro Tull, Yes, Marillion, Orphaned Land, Anathema, entre atros, exercendo labors de productor y incheniero de son. O suyo zaguer prochecto como solista se titula "Hand. Cannot. Erase.". Steven Wilson ye reconoixiu como un d'os compositors mas versatils d'o zaguer decenio, gracias a la suya polifacetica carrera, o qual l'ha levau a posicionar-se como un d'os maximos exponents d'o rock progresivo contemporanio.